Топуракты стерилдөө
Топуракты стерилдөө — жылытма, парниктердеги топурактарды зыянкечтерге, ар кандай илдет козгогучтарга (вирустар, бактериялар, нематоданын түрлөрү, тамыр чириндисин пайда кылуучулар ж. б.) каршы буу менен иштетүү методу.

Топуракты стерилдөө үчүн жыгачтан жасалган бийиктиги 10 слгден кем эмес, кыры темирден жасалган ящиктер колдонулат. Алардын алдынан түтүктөр аркылуу 5-6 атм басым менен буу жиберилет. Вул ыкма топуракты 1015 см тереңдикке чейин ысытууга мүмкүндүк берет. Топуракты 100°С жакын тамп-рада, 3040 мин иштетүүдө, топурактагы болгон бактерия, козу карын ж. б. микроорганизмдер толугу менен жок болот. Бардык топурактарды буулантып бүтмөйүнчө, ящиктерди бир орундан экинчи орунга которуп турушат. Теплица, парниктерде атайы жасалган тетиктер аркылуу жүргүзүүгө болот. Буу өтүүчү түтүктөрдү туурасынан кеткен түтүктөргө тигинен кошуу менен жетишилет. Топурактарды буу менен теренирээк иштетүү түтүктөрдү 25-30 см тереңдикке чейин орнотуу менен гана жетишүүгө болот. Мындай терең орнотулган түтүктөр теплица, парниктер курулганда туруктуу тетиктер катары жасалат жана сугаруу иштерин жүргүзүүдө да колдонулат. Теплица, парниктер үчүн атайы жасалган кыймылдуу орнотмолор колдонулат. Аларда буу басымы 34 атмосфера болгондо топурактын 10-20 см катмары 10-20 мин ичинде 92°-99°Сге чейин ысыйт. Топуракты стерилдөөнү эрте күздө, оору козгогучтар ысык температурага чыдамсыз кезде жана себүүгө 3 күн калгандан кеч эмес жүргүзүү керек.

Колдонулган адабияттар
«Кыргызстан». Улуттук энциклопедия: 7-том / Башкы ред. Ү. А. Асанов. К 97. Б.: «Кыргыз энциклопедиясы» башкы редакциясы, 2015. - 832 б., илл. ISBN 978-9967-14-125-4
Инсандар